钦定古今图书集成/明伦汇编/家范典/第102卷 > 《答族人梁东海太守长孺书》前人
## 钦定古今图书集成/明伦汇编/家范典/第102卷 > 《答族人梁东海太守长孺书》前人

恩报。近岁奉使来归，辱彼河清，年中告行，并惠以明
镜，亟离寒暑。虽复时陈梁鹤，日照孙鸾，言慰相思，反
增离眷。刘傅三常侍还，又承书札，银钩甚丽，“玉疏依
然。开封伸纸，破愁为笑。素秋方届，溽暑稍阑，体中何
如，善保元吉。藂台之璧，少海之珠，何必乡里，所在为
贵。卿托身大国，既已积年，彼朝英彦，理相钦挹。方当
交辟三命，清宦两宫，何乃阔然，迟有问也？吾七十之
岁，崦嵫已迫，朽老之疾，随年而甚，徒怀北邙之切，未
遂东都之期，牵役承间，但有衰顿，贤从君政，佐佑兴
基。中舍谌殿中并休，宜自别有书问来告，访吾文章。”
吾自归来乡国，亟徙炎凉，牵课疲朽，不无辞制，而应物随时，未曾编录。既承今告，辄复搜检，行人相继，别
简知音。但既乏新声，全同古乐，正恐多惭于协律，致
睡于文侯耳。燕南赵北，地角天涯，言接末由，但以潜
欷善，敬德中郎，并比境之良选，皇华之上求。若可𬨎
轩，别当委白君问。